rejauldu/bengali-wikipedia huggingface dataset:
ভ্যাটিকানের সেন্ট পিটারের পোপীয় ব্যাসিলিকা (   ভ্যাটিকানোতে  ), বা কেবল সেন্ট পিটারের ব্যাসিলিকা (    ), রোম শহরের মধ্যে অবস্থিত পোপ ছিটমহল ভ্যাটিকান সিটিতে অবস্থিত রেনেসাঁ শৈলীতে নির্মিত একটি গির্জা ।এটি প্রাথমিকভাবে পোপ নিকোলাস পঞ্চম এবং পরে পোপ জুলিয়াস দ্বিতীয় দ্বারা পুরানো পুরানো সেন্ট পিটারের ব্যাসিলিকা প্রতিস্থাপনের পরিকল্পনা করেছিলেন, যা রোমান সম্রাট কনস্টান্টিন দ্বারা চতুর্থ  শতাব্দীতে নির্মিত হয়েছিল।বর্তমান ব্যাসিলিকাটির নির্মাণকাজ ১৮ এপ্রিল ১৫০৬ সালে শুরু হয় এবং  নভেম্বর ১৬২৬ সালে শেষ হয়।  ডোনাটো ব্রামান্টে, মাইকেলেঞ্জেলো, কার্লো মাদেরনো এবং জিয়ান লোরেঞ্জো বার্নিনি দ্বারা মূলত ডিজাইন করা, সেন্ট পিটার্স রেনেসাঁ স্থাপত্যের সবচেয়ে বিখ্যাত কাজ  এবং অভ্যন্তরীণ পরিমাপ অনুসারে বিশ্বের বৃহত্তম গির্জা।  যদিও এটি ক্যাথলিক চার্চের মাদার চার্চ বা রোমের ডায়োসিসের ক্যাথেড্রাল নয় (এই সমতুল্য উপাধিগুলি রোমের সেন্ট জন ল্যাটারানের আর্চবাসিলিকা দ্বারা ধারণ করা হয়েছে), সেন্ট পিটারসকে পবিত্রতম হিসাবে বিবেচনা করা হয় ক্যাথলিক মন্দির।এটিকে " খ্রিস্টান জগতে একটি অনন্য অবস্থান অধিষ্ঠিত" হিসাবে বর্ণনা করা হয়েছে James Lees-Milne describes St. Peter's Basilica as "a church with a unique position in the Christian world" in . এবং " খ্রিস্টান জগতের সমস্ত গির্জার মধ্যে সর্বশ্রেষ্ঠ।"    ক্যাথলিক ঐতিহ্য ধরে রাখে যে ব্যাসিলিকা হল সেন্ট পিটারের সমাধিস্থল, যিশুর প্রেরিতদের মধ্যে প্রধান এবং রোমের প্রথম বিশপ ( পোপ )। সেন্ট পিটারের সমাধিটি ব্যাসিলিকার উচ্চ বেদীর নীচে রয়েছে বলে ধারণা করা হয়, যা স্বীকারোক্তির বেদি নামেও পরিচিত। Giuliani, G., Guide to Saint Peter's Basilica: Altar of the Confession, published 1995, accessed 17 August 2021 এই কারণে, প্রারম্ভিক খ্রিস্টীয় যুগ থেকে অনেক পোপকে সেন্ট পিটার্সে সমাহিত করা হয়েছে।  সেন্ট পিটার একটি তীর্থস্থান হিসাবে এবং এর ধর্মীয় অনুষ্ঠানের জন্য বিখ্যাত।পোপ ব্যাসিলিকা বা সংলগ্ন সেন্ট পিটারের স্কোয়ার উভয়ের মধ্যেই সারা বছর ধরে বেশ কয়েকটি লিটার্জিতে সভাপতিত্ব করেন; এই লিটার্জিগুলি ১৫,০০০ থেকে ৮০,০০০ জনের বেশি লোকের সংখ্যার শ্রোতাদের আকর্ষণ করে। Papal Mass (accessed 28 February 2012) সেন্ট পিটার্সের প্রারম্ভিক খ্রিস্টান চার্চ, প্যাপসি, প্রোটেস্ট্যান্ট সংস্কার এবং ক্যাথলিক কাউন্টার-সংস্কার এবং অসংখ্য শিল্পী বিশেষ করে মাইকেলেঞ্জেলোর সাথে অনেক ঐতিহাসিক সম্পর্ক রয়েছে।স্থাপত্যের কাজ হিসাবে, এটিকে তার যুগের সর্বশ্রেষ্ঠ ভবন হিসেবে গণ্য করা হয়।  সেন্ট পিটারের ব্যাসিলিকা বিশ্বের চারটি চার্চের মধ্যে একটি যা মেজর পোপীয় ব্যাসিলিকার পদমর্যাদা ধারণ করে, যার চারটিই রোমে রয়েছে এবং এটি রোমের সাতটি পিলগ্রিম চার্চের মধ্যে একটি ।জনপ্রিয় ভুল ধারণার বিপরীতে, এটি একটি ক্যাথিড্রাল নয় কারণ এটি একটি বিশপের আসন নয়; রোমের বিশপ হিসাবে পোপের ক্যাথেড্রা সেন্ট জন ল্যাটারানে রয়েছে।     তথ্যসূত্র   বিষয়শ্রেণী:ভ্যাটিকান সিটির গীর্জা বিষয়শ্রেণী:রাজ্যাভিষেক গির্জা ভবন বিষয়শ্রেণী:গম্বুজসহ গীর্জা ভবন বিষয়শ্রেণী:ভ্যাটিকান সিটির দর্শনীয় স্থান বিষয়শ্রেণী:প্রেরিতদের সমাধি বিষয়শ্রেণী:পোপদের সমাধি
thumb|কেবুল লামজো জাতীয় উদ্যানে হরিণ কেবুল লামজো জাতীয় উদ্যান ভারতের মনিপুরে বিষ্ণুপুরের লোকটাক হ্রদ। এটি পৃথিবীর একমাত্র ভাসমান জাতীয় উদ্যান। অপরূপ সৌন্দর্য মণ্ডিত প্রাকৃতিক রঙ্গ-রসের অপূর্ব নিদর্শন   বিবরণ  ভারতের মনিপুরে বিষ্ণুপুরের লোকটাক হ্রদ। এটি বিশ্বের একমাত্র ভাসমান জাতীয় উদ্যান। ১৯৭৭ সালে জাতীয় উদ্যান বলে ঘোষণা করা হয়। বিপন্ন প্রজাতির পশু-পাখি ও গাছপালা রক্ষার উদ্দেশ্যে উদ্যানটি তৈরি হয়েছিল। সেখানে বর্তমানে রয়েছে মনিপুরের সাংঘাই হরিণ, ২৩৩ প্রজাতির জলজ উদ্ভিদ, এক শ’ প্রজাতির পাখি, ৪২৫ প্রজাতির পশু।   তথ্যসূত্র    বহিঃসংযোগ   বিষয়শ্রেণী:ভারতের জাতীয় উদ্যান বিষয়শ্রেণী:ভারতের সংরক্ষিত এলাকার তালিকা বিষয়শ্রেণী:বিষ্ণুপুর জেলা বিষয়শ্রেণী:ভাসমান দ্বীপ বিষয়শ্রেণী:ভারতের দ্বীপ
রায়েরকাঠি জমিদার বাড়ি বাংলাদেশের পিরোজপুর জেলার পিরোজপুর সদর উপজেলার রায়েরকাঠি গ্রামে অবস্থিত এক ঐতিহাসিক জমিদার বাড়ি। রায়েরকাঠি রাজবাড়ি!  ইতিহাস ভারতবর্ষে মোগল সম্রাট শাহজাহান শাসনামলে পিরোজপুরের রায়েরকাঠি নামক জায়গা এই জমিদার বাড়িটির গোড়াপত্তন হয়। মূলত এখানে বন-জঙ্গল ছিল। এগুলো পরিষ্কার করেই এখানে এই বাড়িটি তৈরি করা হয়। যার ফলে এখানের নামকরণ করা হয় রায়েরকাঠি। মোগল সম্রাটের শাসনামলে যুবরাজ সেলিম অর্থাৎ সম্রাট জাহাঙ্গীর বিদ্রোহ করে বর্তমান পিরোজপুর, ঝালকাঠি ও বাগেরহাট জেলার কিছু অংশ নিয়ে "সেলিমাবাদ" নামে একটি পরগণা সৃষ্টি করেন। পরবর্তীতে তিনি উক্ত এলাকার রাজস্ব আদায়ের জন্য মোদন পালকে দায়িত্ব দেন। মোদন পাল আবার তার ছেলে শ্রীনাথকে উক্ত রাজস্ব আদায়ের দায়িত্ব দেন। রাজস্ব আদায়ের জন্য শ্রীনাথ বর্তমান ঝালকাঠির লুৎফুবাদ নামক গ্রামে একটি কাছারিঘর স্থাপন করেন এবং সেখান থেকে অতি সু-দক্ষতার সাথে রাজস্ব আদায়ের কাজ পরিচালনা করতে থাকেন। যার ফলস্বরূপ তিনি মোগল সম্রাটের কাছ থেকে "রাজা" উপাধি লাভ করেন। এরপর রাজা শ্রীনাথের ছেলে রুদ্র নারায়ণ রায় চৌধুরী বর্তমান পিরোজপুরের রায়েরকাঠি এলাকায় বিশাল বন-জঙ্গল পরিষ্কার করে জমিদার বাড়ি প্রতিষ্ঠা করেন। তিনি জমিদার বাড়ি তৈরির সময় কালী মন্দিরও তৈরি করছিলেন। এই কালী মন্দির তৈরি করতে গিয়ে তিনি তখনকার সময়ের নিম্নবর্ণের হিন্দু পাঁচজনের মুণ্ডু কেটে তার উপর মূর্তি স্থাপন করেন। পরবর্তীতে তার এই নিষ্ঠুর কার্যক্রমের কথাটি ঢাকার প্রাদেশিক সুবেদার শাহবাজ খানের কানে যায়। এতে তিনি রাগান্বিত হয়ে বিচার করে রুদ্র নারায়ণকে মৃত্যুদণ্ডের রায় দেন। যা হাজার হাজার মানুষের সামনে বাঘের খাঁচায় তাকে ঢুকিয়ে দেওয়া হয়। কিন্তু তিনি খাঁচার মধ্যে বাঘের সাথে লড়াই করে বাঘকে মেরে ফেলেন। এ খবর সুবেদারের কাছে গেলে তিনি রুদ্র নারায়ণের মৃত্যুদণ্ড মওকুফ করে দেন। এতে রুদ্র নারায়ণ তার এই নিষ্ঠুর কৃতকর্মে লজ্জিত হয়ে জমিদার বাড়িতে না ফিরে ছেলে নরোত্তম নারায়ণ রায়কে জমিদারীত্ব দিয়ে কাশি চলে যান। সেখানে তিনি আমৃত্যু সন্ন্যাস জীবন পালন করেন।’  অবকাঠামো এখানে তৈরি করা হয়েছিল বাড়ির প্রবেশদ্বার, রাজভবন, নহবৎখানা, অতিথিশালা, নাট্যশালা, অন্ধকূপ এবং অসংখ্য মন্দির। ছোট বড় প্রায় দু’শ অট্টালিকা ছিলো। এছাড়াও রয়েছে মন্দিরের নকশায় নির্মিত কয়েকটি মঠ। তন্মধ্যে ৪০ বা ৫০টি গগণচুম্বী অট্টালিকা রাজবাড়ির শোভাবর্ধন করতো। বর্তমানে ভাল এবং ধ্বংসপ্রাপ্ত মিলিয়ে মোট ৭টির মত ভবন এখনো মাথা উচু করে দাঁড়িয়ে আছে। জমিদার বাড়ির কালী মন্দিরে ২৫ মন ওজনের শিব লিঙ্গ।  বর্তমান অবস্থা অযত্ন ও অবহেলার কারণে এখন আর তেমন কিছু আর অবশিষ্ট নেই এখানে। বাসভবন, জলসাঘর, বিচারালয়, সুড়ঙ্গপথ সবকিছুই ধ্বংস হয়ে গেছে। এখন কয়কটি মঠ ও মন্দির ছাড়া আর তেমন কিছু নেই। আর যেগুলো রয়েছে, সেগুলোও প্রায় ধ্বংসের মুখে। দেয়ালে লতাপাতা, গাছগাছালি ও শ্যাওলায় জরাজীর্ণ হয়ে রয়েছে।  তথ্যসূত্র  বিষয়শ্রেণী:বাংলাদেশের প্রাসাদ বিষয়শ্রেণী:পিরোজপুর জেলার ভবন ও স্থাপনা বিষয়শ্রেণী:পিরোজপুর জেলার দর্শনীয় স্থান বিষয়শ্রেণী:পিরোজপুর সদর উপজেলা বিষয়শ্রেণী:জমিদার বাড়ি
এডেন উপসাগর () আরব সাগরের পশ্চিম বাহু। এর উত্তরে আরব উপদ্বীপের দক্ষিণ উপকূলের ইয়েমেন রাষ্ট্র এবং এর দক্ষিণে উত্তর-পূর্ব আফ্রিকার সোমালিয়া ও জিবুতি অবস্থিত। উপসাগরটি ৮৯০ কিলোমিটার দীর্ঘ এবং লোহিত সাগরের সাথে বাব এল মান্দেব প্রণালীর মাধ্যমে সংযুক্ত। এডেন উপসাগরটি ভারত মহাসাগর থেকে সুয়েজ খাল হয়ে ভূমধ্যসাগর পর্যন্ত বিস্তৃত গুরুত্বপূর্ণ বাণিজ্যিক জলপথটির অংশবিশেষ গঠন করেছে।   একচেটিয়া অর্থনৈতিক অঞ্চল  এডেন উপসাগরে একচেটিয়া অর্থনৈতিক অঞ্চল:  ক্রমদেশএলাকা (কিমি2)১   ৫০৯,২৪০২   ৮৩১,০৫৯৩   ৭,০৩৭সমগ্রএডেন উপসাগর  ১,৩৪৭,৩৩৬    তথ্যসূত্র   বিষয়শ্রেণী:ভারত মহাসাগরের ভূবেষ্টিত উপসাগর বিষয়শ্রেণী:আফ্রিকার ভূবেষ্টিত উপসাগর বিষয়শ্রেণী:সোমালিয়ার জলরাশি বিষয়শ্রেণী:ইয়েমেনের জলরাশি
140px সাংস্কৃতায়ন (বা সংস্কৃতিকরণ, ইংলিশে, Acculturation) হলো একটি আর্থ-সামাজিক এবং সাংস্কৃতিক পরিবর্তন প্রক্রিয়া, যাতে কোন সমাজ বা সংস্কৃতি অন্য সমাজের মধ্যে পরিবর্তন সূচিত করে। ঊনবিংশ শতাব্দীর শেষ দিকে আমেরিকাতে এ প্রত্যয়টি বেশ জনপ্রিয়তা লাভ করে।  সাধারণত উন্নত মানের সংস্কৃতি নিম্নমানের সংস্কৃতিকে তিনভাবে প্রভাবিত করে:   উন্নত সংস্কৃতির কিছু উপাদান গ্রহণ করে  উন্নত সংস্কৃতির কিছু উপাদান বর্জন করে, এবং   দেশীয় সংস্কৃতির সঙ্গে খাপ খাইয়ে নেবার জন্য কিছু সংশোধন করে গ্রহণ করে।  এ প্রক্রিয়ার ফলে সাংস্কৃতিক সংঘাতও ঘটে। যোগাযোগ ব্যবস্থার উন্নতি এবং ক্রমবর্ধমান আর্থ-সামাজিক প্রয়োজনের ফলে বিভিন্ন দেশ ও জাতি একে অপরের সংস্পর্শে আসছে, এবং একে অপরের সংস্কৃতি তথা সমাজ ও জীবন দর্শন দ্বারা প্রভাবিত হচ্ছে। ফলে সাংস্কৃতায়ন প্রক্রিয়ার প্রভাব বর্তমানে সহজে লক্ষ্যণীয়। Read more...
বারকল () ভারতের কেরালা রাজ্যের তিরুবনন্তপুরম জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে বারকল শহরের জনসংখ্যা হল ৪২,২৭৩ জন। এর মধ্যে পুরুষ ৪৯% এবং নারী ৫১%। এই শহরের জনসংখ্যার ১১% হল ৬ বছর বা তার কম বয়সী।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে বারকল এর সাক্ষরতার হার বেশি।  জলবায়ু কোপেন-নির্ধারক জলবায়ু শ্রেনীবিভাগ পদ্ধতি এখানকার জলবায়ুকে  tক্রান্তীয় আর্দ্র ও শুষ্ক শ্রেনীতে চিহ্নিত করে। (Aw).  ভারকালাতে  দক্ষিণ-পশ্চিম মৌসুমি বায়ুর জন্য জুন-আগস্ট ভারী বর্ষাকাল। সীতের আরম্ভ ডিসেম্বরে, থাকে ফেব্রুয়ারি অবধি। গ্রীষ্মে অধিকতম তাপমান  এবং শীতে । প্রতিবেশী তিরুবনন্তপুরমে রেকর্ড উচ্চ তাপমান . বার্ষিক গড় বৃষ্টিপাত  .   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:তিরুবনন্তপুরমের পর্যটক আকর্ষণ বিষয়শ্রেণী:তিরুবনন্তপুরম জেলার শহর ও নগর বিষয়শ্রেণী:ভারতের জনবহুল উপকূলীয় স্থান
কালা আজিজ (১ জুলাই ১৯৫৪ - ২৩ নভেম্বর ২০১৯) একজন বাংলাদেশী চলচ্চিত্র অভিনেতা ছিলেন। তিনি কৌতুক চরিত্রে অভিনয়ের জন্যে আলোচিত ছিলেন। কয়েক দশক ধরে তিনি শতাধিক বাংলা চলচ্চিত্রে খলনায়কের সহযোগী হিসেবে অভিনয় করেন। ওইসব চলচ্চিত্রে সাধারণত ডিপজল, আহমেদ শরীফ, মিশা সওদাগর, মিজু আহমেদ, জাম্বু, সাদেক বাচ্চু, কাবিলা, রাজীব, ডন, পারভেজ গাঙ্গুয়া, ইলিয়াস কোবরা, অমিত হাসান, নাসির খান, ড্যানি সিডাক, ড্যানিরাজ, শিবা শানু ও খলিলুর রহমান বাবর খলনায়ক হিসেবে অভিনয় করত।   অভিনয় জীবন  কালা আজীজ ১৯৮৪ সালে কাজী হায়াৎ পরিচালিত ‘মনা পাগলা’ ছবিতে অভিনয়ের মধ্য দিয়ে অভিনয়ের সাথে যুক্ত হন। অভিনয়ের পাশাপাশি এফডিসির ল্যাবেও কাজ করতেন আজিজ। কাজী হায়াৎের পরিচালনায় ‘দিলদার আলী’ থেকে শুরু করে বেশকিছু চলচ্চিত্রে কাজ করেছেন আজিজ।  ‘ইতিহাস’ চলচ্চিত্রে বেশ লম্বা একটা চরিত্রে অভিনয় করে বেশ প্রশংসা পান এবং বাচসাস পুরস্কারও পান। আজিজ চলচ্চিত্রে অঙ্গনে বেশি পরিচিত ছিলেন ‘কালা আজিজ’ নামে। বাংলা চলচ্চিত্রে খলনায়কের সহযোগী হিসাবে অভিনয় করে বেশ জনপ্রিয়তা পেয়েছিলেন তিনি। নায়ক মান্না ও ডিপজলের বেশ কিছু সিনেমায় অভিনয় করে সাড়া ফেলেছিলেন আজিজ।    অভিনীত চলচ্চিত্র    পুরস্কার   বাচচাস পুরস্কার   মৃত্যু  কালা আজিজ  ডায়াবেটিস ও কিডনি জনিত রোগে  আক্রান্ত হয়ে শরীরের কিছু অংশে পচন ধরে  ২০১৯ সালের ২৩ নভেম্বর ঢাকার কাওলা এলাকায় নিজের বাসায়  মৃত্যুবরণ করেন।    তথ্যসূত্র    বহিঃসংযোগ   বিষয়শ্রেণী:১৯৫৪-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:সিরাজগঞ্জ জেলার ব্যক্তি
অঞ্জলি মুখী হলেন একজন ভারতীয় অভিনেত্রী যিনি মূলত টেলিভিশন জগতের সাথে যুক্ত। ইনি সাস বিনা সাসুরাল  ধারাবাহিকে সুধা ললিত কুমার শর্মা এবং ইয়ে হ্যায় চাহতে  ধারাবাহিকে সুলোচনা বলরাজ খুরানার ভূমিকায় অভিনয়ের জন্য পরিচিত।   অভিনয় জীবন  অঞ্জলি মুখী সনি টিভিতে সম্প্রচারিত খোয়াইশ  ধারাবাহিকের একটি চরিত্রে অভিনয়ের মাধ্যমে টেলিভিশন জগতে আত্মপ্রকাশ করেন। তাকে শেষ দেখা গিয়েছিল লাইফ ওকের ধারাবাহিক আই লাভ মাই ইন্ডিয়া ধারাবাহিকে সিমরন চরিত্রে অভিনয় করতে। অঞ্জলি সনি টিভির সাস বিনা সাসুরাল ধারাবাহিকে সুধা ললিত শর্মা চরিত্রে এবং সেই একই চ্যানেলে সম্প্রচারিত ছনছন  ধারাবাহিকের মৈথিলি চরিত্রে অভিনয় করেছিলেন। তিনি জি টিভিতে প্রচারিত ডোলি আরমানো কি ধারাবাহিকে উর্মি নামক চরিত্রের মা সরোজ সিং-এর ভূমিকায় অভিনয় করেছিলেন। এছাড়াও তিনি সনি টিভির এক দুজে কে ভাস্তে ধারাবাহিকে পুষ্কর নামক চরিত্রের মা মিসেস কামিনী মালহোত্রার ভূমিকায় অভিনয় করেছিলেন। পরবর্তীতে, তিনি স্টার প্লাসের ধারাবাহিক অনুষ্ঠান ইশকবাজে নয়নতারার ভূমিকায় অভিনয় করেন। ২০০৯ থেকে ২০১০ সালের মধ্যে, তিনি বা বহু অর বেবি ধারাবাহিকের দ্বিতীয় মরসুমে অভিনেত্রী লুবনা সেলিমের পরিবর্ত হিসাবে লীলা অরবিন্দ ঠক্করের ভূমিকায় অভিনয় করেছিলেন, কিন্তু শীঘ্রই অনুষ্ঠানটি বন্ধ হয়ে যায়। তিনি নাটি পিঙ্কি কি লাম্বি লাভ স্টোরি শীর্ষক ধারাবাহিকে মিসেস ভেঙ্কটরমনের চরিত্রে অভিনয় করেছিলেন। এরপর তিনি স্টার প্লাসের ইয়ে হ্যায় চাহাতেঁ  ধারাবাহিকের প্রধান নায়ক চরিত্রের শাশুড়ি সুলোচনা খুরানার চরিত্রে অভিনয় করেছিলেন।  ২০১৪ থেকে ২০১৫ সাল পর্যন্ত তিনি স্টার প্লাসের ফির ভি না মানে... বদতামিজ দিল  ধারাবাহিকে মাধবী মলহোত্রার চরিত্রে অভিনয় করেন। ২০১৭ থেকে ২০১৯ সাল পর্যন্ত তিনি মেরি হানিকারক বিবি  ধারাবাহিকে অভিনয় করেন।   চলচ্চিত্র তালিকা    টেলিভিশন  বছরধারাবাহিকভূমিকাতথ্যসূত্র২০০২ক্যাকটাস ফ্লাওয়ারমানসী২০০৪মেহেরমেহেরের ভাশুরের স্ত্রী২০০৬কসম সেমিসেস চোপড়া২০০৭–২০০৮খোয়াইশনায়লা হুসাইন২০০৯–২০১০বা বহু অউর বেবিলীলা ঠাক্কার২০১০–২০১২সাস বিনা সাসুরালসুধা শর্মা২০১২আই লাভ মাই ইন্ডিয়াসিমরান২০১৩হাম নে লি হ্যায়... শপথসুহাসিনী২০১৩ছনছনমৈথালি সরাভাই২০১৩–২০১৫ডোলি আরমানো কিসারোজ সিং২০১৪–২০১৫এক রিশতা অ্যায়সা ভিমিসেস রয়২০১৫ফির ভি না মানে... বদতমিজ দিলমাধবী মালহোত্রা২০১৬এক দুজে কে ভাস্তেকামিনী মালহোত্রা২০১৬টশন-এ-ইশকঅনিতা লুথরা২০১৭ইশকবাজনয়নতারা২০১৭–২০১৯মেরি হানিকারক বিবিদেবিনা২০২০নাটি পিঙ্কি কি লম্বি লাভ স্টোরিমিসেস ভেঙ্কটরামন২০২১ইয়ে হ্যায় চাঁহতেসুলোচনা খুরানা২০২২পরিণীতিগুরিন্দর বাজওয়া২০২৩কথা অনকহিমায়া সিংহানিয়া   তথ্যসূত্র  বিষয়শ্রেণী:মুম্বইয়ের অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:জীবিত ব্যক্তি
বসন্ত দেব (১৯২৯-১৯৯৬) একজন ভারতীয় লেখক, গীতিকার, চিত্রনাট্যকার ও শিক্ষায়তনিক ব্যক্তি ছিলেন। তিনি ১৯৮০-এর দশকে শ্যাম বেনেগল, গোবিন্দ নিহলানি ও মহেশ ভাটদের মত পরিচালকদের সাথে হিন্দি সমান্তরাল চলচ্চিত্রে কাজ করেছেন। ১৯৮৫ সালে সারাংশ চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার এবং পরের বছর উৎসব চলচ্চিত্রের "মন কিউঁ বহকা" গানের জন্য তিনি শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন।  তিনি মারাঠি ভাষায় নাটক ও কবিতা লিখতেন এবং মারাঠি থেকে হিন্দি ভাষায় অনুবাদক ছিলেন। তার অনূদিত অসংখ্যবার মঞ্চস্থ একটি নাটক হল জাত হি পুচো সাধু কি।  কর্মজীবন দেব মহেশ ভাটের সারাংশ (১৯৮৪) চলচ্চিত্রের জন্য শ্রেষ্ঠ গীত বিভাগে জাতীয় চলচ্চিত্র পুরস্কার অর্জন করেন। একই বছর গিরিশ কারনাড তার উৎসব চলচ্চিত্রের জন্য সংস্কৃত শব্দ সংবলিত গীতের পরিকল্পনা করেন এবং বসন্ত দেবকে এই চলচ্চিত্রের গান লিখতে বলেন। দেব এই চলচ্চিত্রের জন্য "মন কিউঁ বহকা", "নীলম পে", "মেরা মন বাজা মৃদঙ্গ" ও "সাঁঝ ঢালে গগন তলে" এই চারটি গান লিখেন। প্রথমোক্ত গানের জন্য তিনি শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন।  শ্যাম বেনেগল ভারত এক খোঁজ (১৯৮৮-৮৯) টেলিভিশন ধারাবাহিকের জন্য বসন্ত দেবকে ঋগ্বেদ-এর সংস্কৃত শ্লোক হিন্দিতে অনুবাদ করতে বলেন। এতে সুর প্রদান করেন বনরাজ ভাটিয়া।  দেব বিজয় তেন্ডুলকরের মারাঠি নাটক পাহিজে জাতিচে-এর হিন্দি ভাষায় জাত হি পুচো সাধু কি নামে অনুবাদ করেন, যা অসংখ্যবার মঞ্চস্থ হয়।   পুরস্কার ও মনোনয়ন   বছর পুরস্কার বিভাগ মনোনীত কর্ম ফলাফল  ১৯৮৫ ৩২তম জাতীয় চলচ্চিত্র পুরস্কার শ্রেষ্ঠ গীত সারাংশ   ১৯৮৬ ৩৩তম ফিল্মফেয়ার পুরস্কার শ্রেষ্ঠ গীতিকার "মন কিউঁ বহকা" (উৎসব)     তথ্যসূত্র   আরও পড়ুন     বহিঃসংযোগ     বিষয়শ্রেণী:১৯২৯-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় অনুবাদক বিষয়শ্রেণী:২০শ শতাব্দীর ভারতীয় চিত্রনাট্যকার বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় সঙ্গীতজ্ঞ বিষয়শ্রেণী:ভারতীয় গীতিকার বিষয়শ্রেণী:ভারতীয় পুরুষ কবি বিষয়শ্রেণী:ভারতীয় পুরুষ গীতিকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:মারাঠি ভাষার লেখক বিষয়শ্রেণী:মুম্বইয়ের চিত্রনাট্যকার বিষয়শ্রেণী:হিন্দি ভাষার কবি বিষয়শ্রেণী:হিন্দি ভাষার গীতিকার বিষয়শ্রেণী:হিন্দি ভাষার লেখক বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী বিষয়শ্রেণী:হিন্দিতে অনুবাদক
মন্মথপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। বাংলাদেশের খনিজ সম্পদে সমৃদ্ধ পার্বতীপুর উপজেলার একটি সুনামধন্য এলকা হলো মন্মথপুর ইউনিয়ন ।কাল পরিক্রমায় আজ মন্মথপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জ্বল।  আয়তন ও জনসংখ্যা  ইউনিয়নটি ৩৮.৮৮ (বর্গ কিঃ মিঃ) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৬৯০  জন।  মন্মথপুর ইউনিয়ন পরিয়দ ভবন চাকলা বাজারে অবস্থিত। পার্বতীপুর - দিনাজপুর বিশ্বরোডের উত্তরে ১ কিলোমিটার রাস্তা।  শিক্ষা  ইউনিয়নে শিক্ষার হার ৮০%। মোট সরকারি প্রাথমিক বিদ্যালয় ৮ টি। বেসরকারি স্কুল ১৭ টি, উচ্চ মাধ্যমিক ৮, নিম্ন-মাধ্যমিক দুইটি এবং মাদ্রাসা চারটি।    প্রশাসনিক এলাকা ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি। গ্রামগুলো হলো :  ১। রাজাবাসর  ২। নারায়নপুর  ৩। মন্মথপুর  ৪। খোড়াখাই  ৫। তাজনগর  ৬। চককৃষ্ণপুর  ৭। দেউল  হাট-বাজার  এছাড়াও মন্মথপুর ইউনিয়নে  মোট সাতটি হাট বাজার রয়েছে। বাজারগুলো হলো:  ১। দগলাগঞ্জ বাজার  ২। মিশন বাজার  ৩।চড়ক ডাঙ্গা হাঁট  ৪। বানিয়াপাড়া মোড় হাট  ৫। চাকলা বাজার  ৬। দেওয়ানীর বাজার  ৭। অন্তরের বাজার  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পার্বতীপুর উপজেলার ইউনিয়ন
অভিসময়লঙ্কার হলো পাঁচটি সংস্কৃত-ভাষার মহাযান সূত্রের মধ্যে একটি যা, তিব্বতি ঐতিহ্য অনুসারে, মৈত্রেয়নাথ উত্তর-পশ্চিম ভারতের অসঙ্গ-এ প্রায় ৪র্থ শতাব্দীতে প্রকাশ করেছিলেন। যারা অতিপ্রাকৃত উদ্ঘাটনের দাবি নিয়ে সন্দেহ পোষণ করেন তারা একমত নন (বা অনিশ্চিত) যে পাঠ্যটি অসঙ্গ নিজেই রচনা করেছিলেন, নাকি অন্য কেউ, সম্ভবত তাঁর একজন মানব শিক্ষক।   তথ্যসূত্র    উৎস       — (First Abhisamaya - with the Vrtti of Arya Vimuktisena and the Aloka of Haribhadra)   — (Second and Third Abhisamayas- with the Vrtti of Arya Vimuktisena and the Aloka of Haribhadra)     — a study of interpretations of the Abhisamayalankara.   - reprint edition of 1936 publication     — (First Abhisamaya) — the first part of Tsongkhapa's legs-bshad gser-phreng commentary on the AA.   — (Second and Third Abhisamaya)   বহিঃসংযোগ   Berzin, Alexander. "The Five Paths" February 2002, revised April 2006.  Berzin, Alexander. "The Five Pathway Minds (The Five Paths): Advanced Presentation." March 2004, revised April 2006.  Berzin, Alexander. "Overview of the Eight Sets of Realizations in Abhisamayamankara". February 2002, revised July 2006.  Rigpa Shedra (wiki). "Abhisamayalankara."  Shenga, Khenchen. "Prologue to the Abhisamayalankara."  Tsöndrü, Khenpo. "The Seventy Points: The Words of Jikmé Chökyi Wangpo: A Commentary Presenting the Subject Matter of the Great Treatise, the Abhisamayalankara."  Tsulga, Geshe. Oral Commentaries on the Ornament of Clear Realizations and its Seventy Topics, given to the Kurukulla Center. (Scroll about halfway down the page for audio files.)   চীনা ভাষায়   現觀莊嚴論  羅時憲, 現觀莊嚴論略釋講義 (Concise Translation and Course Notes on the Abhisamayalankara). Hong Kong: Dharmalakshana Buddhist Institute (佛教法相學會), 2005. Includes traditional and simplified character versions (free) as well as audio lectures in the form of MP3 files.  বিষয়শ্রেণী:মহাযান ধর্মগ্রন্থ বিষয়শ্রেণী:বৌদ্ধ গ্রন্থ
আমেরিকান সোসাইটি ফর মেক্যানিক্যাল ইঞ্জিনিয়ার্স ("American Society of Mechanical Engineers" - "ASME"') (এএসএমই) একটি পেশাদার সংগঠন, বিশেষতঃ প্রকৌশল বিদ্যার যন্ত্র প্রকৌশল বিষয়ক। আলেকজান্ডার লাইমান হলি, হেনরি রসিটের ওয়ার্থিংটন, জন এডিসন সুইট এবং ম্যাথিয়াস এন. ফর্নি অসংখ্য বয়লারের প্রেসার ভেসেলের বিকল হয়ে যাওয়ার পরিপ্রেক্ষিতে ১৮৮০ সালে এএসএমই (ASME) প্রতিষ্ঠা করেন। এই সংগঠনটি যন্ত্রপাতির জন্যে নিয়ম-কানুন আর আদর্শ তৈরি করে থাকে। এএসএমই এর প্রকাশনালয় এএসএমই প্রেস পৃথিবীর অন্যতম বৃহৎ কারিগরি প্রকাশনা সংস্থা, এই সংগঠন প্রতি বছর বহু সংখ্যক কারিগরি সম্মেলন, শত শত পেশাদারী উন্নয়ন কোর্স পরিচালনা এবং অনেক শিক্ষামূলক কার্যক্রমের ব্যয়ভার বহন করে থাকে।   তথ্যসূত্র   বিষয়শ্রেণী:প্রকৌশল সংগঠন বিষয়শ্রেণী:অসম্পূর্ণ
This subtemplate of  checks the inputs passed to  when the auto option is used.   ব্যবহার  {{Infobox settlement/checkauto|DENSsqmi|POP|AREAsqmi}} অথবা {{Infobox settlement/checkauto|DENSkm2|POP|AREAkm2}}  where DENSsqmi is the density per square mile, DENSkm2 is the density per square kilometer, POP is the population, AREAsqmi is the area in square miles, and AREAkm2 is the area in square kilometers. See  for more details.  কোডফল{{Infobox settlement/checkauto|2|30|15}}{{Infobox settlement/checkauto|auto|30|15}}{{Infobox settlement/checkauto|auto| |15}}{{Infobox settlement/checkauto|auto|30| }}{{Infobox settlement/checkauto|auto| | }}  আরও দেখুন  বিষয়শ্রেণী:ভূগোল তথ্যছক সাবটেমপ্লেট
রাজবর্ধন হাঙ্গারগেকার (; জন্ম ১০ নভেম্বর ২০০২) একজন ভারতীয় ক্রিকেটার। ২০২০-২১ সৈয়দ মুশতাক আলি ট্রফিতে মহারাষ্ট্রের হয়ে ১৬ জানুয়ারী ২০২১-এ তার টুয়েন্টি২০ অভিষেক হয়। তিনি ২১ ফেব্রুয়ারী ২০২১ তারিখে মহারাষ্ট্রের হয়ে ২০২০-২১ বিজয় হাজারে ট্রফিতে তার লিস্ট এ অভিষেক করেছিলেন।  ২০২১ সালের ডিসেম্বরে, ওয়েস্ট ইন্ডিজে ২০২২ অনূর্ধ্ব-১৯ ক্রিকেট বিশ্বকাপের জন্য তাকে ভারতের দলে নাম দেওয়া হয়েছিল।   ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগের নিলামে চেন্নাই সুপার কিংস তাকে কিনে নেয়।  ৩১ মার্চ ২০২৩-এ, ২০২৩ ইন্ডিয়ান প্রিমিয়ার লিগে চেন্নাই সুপার কিংসের হয়ে আইপিএলে অভিষেক হয়।  অভিষেক ম্যাচে গুজরাত টাইটান্সের বিপরীতে ৪ ওভারে ৩৬ রানের বদৌলতে ৩টি উইকেট লাভ করে।   তথ্যসূত্র   বহিঃসংযোগ    বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মহারাষ্ট্রের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম
চাঁদ মিয়া (জন্ম: অজানা - মৃত্যু: ২৯ অক্টোবর, ১৯৭৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৩-০২-২০১২   জন্ম ও শিক্ষাজীবন  চাঁদ মিয়ার জন্ম মুন্সীগঞ্জ জেলার গজারিয়া উপজেলার গুয়াগাছিয়া গ্রামে। তার বাবার নাম ফজর আলী বেপারি এবং মায়ের নাম হাসেবান বিবি । তার স্ত্রীর নাম কাছমেরি খানম। তার পাঁচ ছেলে।    কর্মজীবন  পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টের ‘বি’ (ব্রাভো) কোম্পানির সিনিয়র জেসিও (সুবেদার) ছিলেন চাঁদ মিয়া। ১৯৭১ সালের মার্চে তার কোম্পানির অবস্থান ছিল গাজীপুর অর্ডিন্যান্স ফ্যাক্টরিতে। অধিনায়ক ছিলেন পাকিস্তানি (পাঞ্জাবি) এবং এখানে বাঙালি কোনো সেনা কর্মকর্তা কোম্পানিতে ছিলেন না।  মুক্তিযুদ্ধের শুরুতে তিনি সাহসী এক ভূমিকা পালন করেন। তার নেতৃত্বে ব্রাভো কোম্পানির বাঙালি সেনারা বিদ্রোহ করেন। তাঁদের বিদ্রোহের খবরে দ্বিতীয় ইস্ট বেঙ্গল রেজিমেন্টের অন্যান্য কোম্পানির সদস্যরাও অনুপ্রাণিত হন। চাঁদ মিয়া সমরাস্ত্র কারখানার অস্ত্রাগারের প্রধান দরজা বিস্ফোরক দিয়ে উড়িয়ে দিয়ে সেখানে রক্ষিত অস্ত্রশস্ত্র যুদ্ধে অংশগ্রহণে ইচ্ছুক ছাত্র-জনতার মধ্যে বিতরণ করেন। স্বাধীনতার পর চাঁদ মিয়া ১৯৭৭ সালে ২২ ইস্ট বেঙ্গল রেজিমেন্টের সুবেদার মেজর হিসেবে বগুড়া সেনানিবাসে কর্মরত ছিলেন।   মুক্তিযুদ্ধে ভূমিকা  মুক্তিযুদ্ধের চূড়ান্ত পর্যায়ে ১৯৭১ সালের ২ ডিসেম্বর আখাউড়ায় সারা দিন ধরে তুমুল যুদ্ধ হয়। একপর্যায়ে চাঁদ মিয়ার কোম্পানির অধিনায়ক লেফটেন্যান্ট বদিউজ্জামান পাকিস্তানি সেনাদের গুলিতে শহীদ হন। চাঁদ মিয়া তখন তার একদম কাছেই ছিলেন। এরপর যুদ্ধের নেতৃত্ব এসে পড়ে তার ওপর। কিছুক্ষণ পর চাঁদ মিয়াও গোলার স্প্লিন্টারের আঘাতে আহত হন। তুমুল গোলাগুলিতে গোটা এলাকা তখন প্রকম্পিত। সহযোদ্ধাদের নিয়ে বীরত্বের সঙ্গে পাকিস্তানি সেনাদের আক্রমণ মোকাবিলা করছেন চাঁদ মিয়া। এমন সময় তার চোখের সামনে গুলিবিদ্ধ হলেন তাঁদের অধিনায়ক। যুদ্ধে নেতৃত্বের গুরুদায়িত্ব তখন তার ওপর। সাহসিকতার সঙ্গে সে দায়িত্ব পালন করতে থাকলেন। কিন্তু বেশিক্ষণ পারলেন না। কিছুক্ষণের মধ্যে তিনি নিজেও আহত হলেন। জ্ঞান থাকা অবধি নেতৃত্ব দিয়ে গেলেন।  পরে চাঁদ মিয়া তার দলের মুক্তিযোদ্ধাদের নিয়ে ময়মনসিংহ হয়ে সমবেত হন তেলিয়াপাড়ায়। সেখান থেকে তাঁদের পাঠানো হয় রামগড়ে। সেখানে তিনি তার দল নিয়ে হাটহাজারী-নাজিরহাট-ফটিকছড়ি-মানিকছড়ি এলাকার বিভিন্ন স্থানে পাকিস্তান সেনাবাহিনীর বিরুদ্ধে বেশ কয়েকটি খণ্ডযুদ্ধে অংশ নেন। পরে কিছুদিন ৩ নম্বর সেক্টরে এবং এরপর ‘এস’ ফোর্সের অধীনে যুদ্ধ করেন।    পুরস্কার ও সম্মাননা   বীর প্রতীক  পাদটীকা     তথ্যসূত্র   পাদটীকা      বহিঃসংযোগ   বিষয়শ্রেণী:বীর প্রতীক বিষয়শ্রেণী:১৯৭৭-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:মুন্সীগঞ্জ জেলার ব্যক্তি
দশানী নদী বা দশআনী নদী বা দশহানি নদী হলো বাংলাদেশের উত্তর-কেন্দ্রীয় অঞ্চলের জামালপুর জেলার বকশীগঞ্জ উপজেলা এবং দেওয়ানগঞ্জ উপজেলা এবং শেরপুর জেলার শেরপুর সদর উপজেলার একটি নদী। নদীটির দৈর্ঘ্য ৩৫ কিলোমিটার। এই নদী পুরাতন ব্রহ্মপুত্র নদপ্রবাহের অংশ।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৫৪।  প্রবাহ  নদীটি বকশীগঞ্জ উপজেলার সাধুরপাড়া ইউনিয়ন দিয়ে প্রবাহিত জিরজিরা নদী থেকে উৎপত্তি লাভ করেছে। অতপর নদীটি শেরপুর সদর উপজেলার পুরাতন ব্রহ্মপুত্রে পতিত হয়েছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ   তথ্যসূত্র      বিষয়শ্রেণী:জামালপুর জেলার নদী বিষয়শ্রেণী:বকশীগঞ্জ উপজেলা বিষয়শ্রেণী:দেওয়ানগঞ্জ উপজেলা বিষয়শ্রেণী:শেরপুর সদর উপজেলা
মহাদেবপুর থানা বাংলাদেশের নওগাঁ জেলার অন্তর্গত মহাদেবপুর উপজেলার একটি থানা।   পটভূমি  ১৮৯৮ খ্রিস্টাব্দে মহাদেবপুর থানা প্রতিষ্ঠা লাভ করে।   প্রশাসনিক এলাকাসমূহ  মহাদেবপুর উপজেলার ১০টি ইউনিয়নের প্রশাসনিক কার্যক্রম মহাদেবপুর থানার অধীন।  ইউনিয়নসমূহ:  ১নং মহাদেবপুর  ২নং হাতুড়  ৩নং খাজুর  ৪নং চাঁন্দাশ  ৫নং রাইগাঁ  ৬নং এনায়েতপুর  ৭নং সফাপুর  ৮নং উত্তরগ্রাম  ৯নং চেরাগপুর  ১০নং ভীমপুর   আরও দেখুন   মহাদেবপুর উপজেলা  নওগাঁ জেলা   তথ্যসূত্র    বহিঃসংযোগ   বিষয়শ্রেণী:নওগাঁ জেলার থানা বিষয়শ্রেণী:মহাদেবপুর উপজেলা